burgasdotpro/wikipedia huggingface dataset:
Kia Soul

Kia Soul je automobil nižšej strednej triedy v prevedení 5 – dverového hatchbacku. Na trh bolo uvedené v roku 2008 v Paríži. Od roku 2010 sa začalo vyrábať v Južnej Kórei a distribuovať postupne do celého sveta. Dizajn automobilu Kia Soul sa vyznačuje hranatým tvarom, ľahko rozpoznateľným na cestách. 
Výbava vozidla.
Interiér vozidla stavia na funkčnosti zabudovaného CD prehrávača so satelitným rádiom, USB či šiestich reproduktoroch. Keďže výbava sa odvíja i od cenovej relácie vozidla, v tej pokročilejšej je zabudovaný aj Bluetooth. 
Základný model Kia Soul disponuje oceľovými 15 palcovými diskami. V porovnaní s modelom vyššej kategórie, kde sú disky vyrobené z ľahkých zliatin a s rozmermi 16 – 18 palcov. Základný model zahŕňa tempomat, riadiacu páku, doplnkový audio systém, vyhrievanie sedadiel, elektrické ovládanie a vykurovanie spätných zrkadiel, parkovací senzor či LED smerovky. Cena automobilu Kia Soul v základnom prevedení sa pohybuje okolo 15 000 €. Najdrahšie modely sú k dispozícií v cenovej relácií 17 000 – 18 000 €.
Motor a spotreba.
Kia Soul sa vyznačoval motorom s objemom 1.6 l a výkonom 91 kW a 5 – stupňovou prevodovkou. S výkonnejším prevedením vozidla rástol i objem motora. Lepšie modely Kia Soul zahrňujú v sebe motor 2.0 l s celkovým výkonom 106 kW a 4-stupňovú prevodovku. 
Rok 2001 priniesol so sebou zmeny, ktoré sa netýkali len dizajnu automobilu ale aj motora. Priame vstrekovanie 1.6 l motora sa pohybuje na spotrebe 7,1 l/ mimo mesta.
Spoločnosť Kia Motors v roku 2010 predstavila v Sao Paule novú technológiu Flex-Fuel ktorá dokáže ušetriť oproti bežným Soul modelom až 44 % paliva. Zavedením tejto novej technológie získal Kia Soul nový názov, a to Kia Soul Flex. 
Bezpečnosť.
Kia Soul získal celkové hodnotenie 5 hviezdičiek (najvyšší možný počet) v hodnotení bezpečnosti áut na testoch Euro NCAP čím sa zaraďuje do skupiny najbezpečnejších rodinných áut na svete. 
Koncepty.
V priebehu posledných rokov predstavila spoločnosť Kia Motors viacero typov a limitovaných verzií automobilu Kia Soul. V roku 2006 bol trhu v Detroite predstavený Kia Soul Concept. Rok 2008 predstavil v Paríži Kia Soul Hybrid a Ženevská Motor Show Kia Soul Burner, Diva a Searcher. Ďalšia verzia – Kia Soul Denim sa pre americký trh vyrobil v počte len 1200 limitovaných kusov.
Počas posledných rokov bolo uvedené množstvo konceptov či limitovaných sérii, patria sem napríklad Kia Soul Concept predstavený v roku 2006 na North American International Auto Show v Detroite, Kia Soul Hybrid uvedený na Paris Motor Show v roku 2008, Kia SOUL Burner, Diva, Searcher (2008) predstavené na Ženevskej Motor Show v roku 2008 a Kia Soul Denim (2009), limitovaná edícia 1200 kusov pre americký trh.
Majstrovstvá Európy UEFS vo futsale

Majstrovstvá Európy UEFS vo futsale alebo Majstrovstvá Európy v sálovom futbale (tiež Eurofutsal) sú najvyššie európske podujatie národných družstiev v sálovom futbalefutsale (AMF), ktoré riadi Európska futsalová únia (UEFS). Ich história siaha do roku 1989, kedy sa v Španielsku konali prvé majstrovstvá Európy mužov. O 12 rokov neskôr, v roku 2001, sa v Rusku organizovali prvé majstrovstvá Európy žien. Od roku 2004 prebiehajú s 2-ročnou periodicitou. V oboch kategóriách dosiahli najviac víťazstiev družstvá Ruska.
Invaders Must Die (singel)

„Invaders Must Die“ je osemnásty singel britskej elektronickej skupiny The Prodigy. Bol vydaný dňa 26. novembra 2008 z oficiálnej webstránky skupiny vo forme digital download. Je v poradí prvým singlom vydaným z albumu "Invaders Must Die". Skladba bola koprodukovaná Jamesom Rushentom zo skupiny Does It Offend You, Yeah?. Liam Howlett povedal o nej pre dubajskú edíciu časopisu "Time Out": "veľmi zvukovo drsná elektronická skladba, ktorá sa líši predchádzajúcim skladbám". Hoci nebola komerčným singlom, dosiahla 49. miesto v rebríčku UK Singles Chart, kým remix od Chase &amp; Status dosiahol 53. miesto v rebríčku ARIA Charts a 7. miesto v rebríčku ARIA Dance Chart.
Jošikawa Eidži

Jošikawa Eidži (吉川 英治, vlastným menom Hidecugu Jošikawa 吉川英次; * 11. august 1892, prefektúra Kanagawa – † 7. september 1962, Tokio) bol japonský spisovateľ historických románov.
Život.
Pochádzal z chudobnej rodiny nižšieho samuraja a od mladosti prešiel celou radou zamestnaní. Bol poslíčkom, predavačom časopisov, tlačiarom, prístavným robotníkom (pri práci v jokohamských dokoch bol dokonca ťažko zranený) aj reportérom. Počas týchto rokov sa vzdelával ako samouk, svoju prvotinu vydal roku 1914 a v dvadsiatich rokoch začal svoju úspešnú profesionálnu literárnu činnosť. Po vydaní svojho najznámejšieho románu "Mijamoto Musaši" (časopisecky 1935 – 1937 a 1938 – 1939) sa stal takmer národným spisovateľom. Román prijali aj intelektuálne kruhy, ktoré sa do toho času stavali k jeho prácam kriticky.
Jošikawa je autorom celej rady próz z japonských dejín, ktoré sú dodnes vyhľadávané najširšou čitateľskou obcou pre premyslené a zaujímavé zápletky. Jeho romány boli niekoľkokrát sfilmované a tiež prepracované do komiksovej verzie.
David Henrie

David Clayton Henrie (* 11. júl 1989, Mission Viejo, Kalifornia, USA) je americký herec, producent, režisér a scenárista. Preslávila ho postava Justina Russoa v seriáli "Kúzelníci z Waverly" a Larryho v "That's So Raven". 
Detstvo.
Henrie sa narodil v Mission Viejo, v Kalifornii, ako syn Lindy (rod. Finocchiaro), talentovej manažérky a Jamesa Wilsona Henrieho, ktorý pôvodne pracoval v oblasti s nehnuteľnosťami. David je starším bratom herca, Lorenza Jamesa Henrieho. Jeho starí rodičia z matkinej strany boli Taliani. Henrie vyrastal ako rímsky katolík a vo video chate priznal, že je kresťan a vždy bude. Vyrastal vo Phoenixe v Arizone.
Kariéra.
Keď mal 13 rokov získal svoju prvú prelomovú rolu Peteyho Pitta v sitkome "The Pitts". Neskôr úlohu vo filme "Monster Makers" s Lindou Blairovou a Georgeom Kennedym, a vo filme "Dead Hollywood Moms Society". Tiež si zahral úlohu Skylara Blaforda v sitkome stanice Fox, "Method &amp; Red". 
Henrie mal hosťovské roly v množstve televíznych seriálov ako "Providence", "Without a Trace", "The Mullets", "Judging Amy", "The D.A.", "Jack &amp; Bobby", "", "Dr. House" či "Odložený prípad". Pred svojou rolou v seriáli "Kúzelníci z Waverly" mal vedľajšou rolu v "That's So Raven", kde stvárnil Coryho, Larryho kamaráta. Tiež si zahral v "Ako som spoznal vašu mamu", kde zahral postavu Tedovho budúceho syna.
Vo svojich 18 rokoch získal rolu Justina Russoa v seriáli Disney Channel, Kúzelníci z Waverly, ktorý mal premiéru 12. októbra 2007. Tiež sa objavil v "Kúzelníci z Waverly – Film", ako súčasť obsadenia seriálu. Henrie napísal dve epizódy: „Alex's Logo“ a špeciál „Meet the Werewolves“. Počas svojej spolupráce s Disney Channel, Henrie v roku 2008 súťažil v Disney Channel Games. Bol kapitánom Zeleného tímu, tiež známeho ako Cyclones. Mal hlavnú rolu vo filme "Otec v pasci", v ktorom si zahral po boku Emily Osmentovej. Tiež sa objavil v roli samého seba v 2 epizódach seriálu "Jonas". Podľa Reuters, bol Henrie oficiálne menovaný Grand Marshalom Toyota Pro/Celebrity Race 2009.
V roku 2010 si zahral vo webovom seriáli, "Easy to Assemble". V roku 2012 nadaboval postavu Shawna vo filme "The secret World of Arrietty". Henrie tiež režíroval krátky film s názvom „Boo!“ a iný s názvom „Catch“, ktoré debutovali v lete 2014.
Henrie sa objavil v "Dospeláci 2" (2013) po boku Taylora Lautnera a Adama Sandlera. V roku 2014 hral hlavnú rolu v "", a neskôr v tom istom roku v seriáli stanice ABC, "Mind Games".
V roku 2015 hral v pokračovaní "," v dráme "Little Boy" a "Walt Before Mickey." Henrie sa objavil tiež vo filmoch "Cardboard Boxer" a "Warrior Road". V januári 2015 bol súčasťou obsadenia v nadchádzajúcom filme "Reagan".
Osobný život.
V októbri sa zasnúbil s bývalou Miss Delaware, Mariou Cahill. Vzali sa 21. apríla 2017.
Fawcett

Fawcett Publications bol americký vydavateľ komiksových periodík počas Zlatého veku komiksu. 
Vydavateľstvo vzniklo v roku 1919, kedy začalo vydávať Captain Billy's Whiz Bang. Počas najväčšieho rozmachu komiksového priemyslu patrilo vydavateľstvo k najväčším vydavateľom. 
Medzi najväčšie prínosy do rozvoja komiksu ako média patrili:
V období úpadku záujmu o superhrdinský komiks sa vydavateľstvo preorientovalo na vydávanie iných druhov komiksov napr. Postrach Dennis. 
Hlavné postavy.
Hlavné postavy, ktoré vystupujú v komiksoch vydavateľstva Fawcett Publications:
Do lesíčka na čekanou

Do lesíčka na čekanou je koncertný album českej undergroundovej rockovej skupiny The Plastic People of the Universe, ktorý bol nahraný dňa 1. decembra 1973 vo Veleni a vydaný o 33 rokov neskôr v roku 2006 cez Guerilla Records.
Karol Šiška

Prof. MUDr. Karol Šiška, DrSc. (* 19. marec 1906, Selenča† 12. apríl 2000, Senec) bol lekár, chirurg, vysokoškolský profesor, zakladateľ slovenskej kardiochirurgie.
Život.
Narodil sa 19. marca 1906 v Selenči v Báčskej oblasti Juhoslávie. Po maturite na gymnáziu v Sarvaši a Novom Sade študoval na Lekárskej fakulte Karlovej univerzity v Prahe.
V rokoch 1931-1939 pracoval ako ústavný lekár v Pražskom sanatóriu v Podolí a aj ako asistent II. chirurgickej kliniky v Prahe. Od roku 1939 bol primárom v liečebných ústavoch v Dolnom Smokovci a vo Vyšných Hágoch, kde sa vo funkcii vedúceho chirurgického centra zaslúžil o prepracovanie a zavedenie najmodernejších liečebných metód v liečbe pľúcnej a kostnej tuberkulózy. Počas Slovenského národného povstania bol veliteľom Prvej poľnej partizánskej nemocnice na Starých Horách. Po prechode frontu sa pridal k československému armádnemu zboru gen. Ludvíka Svobodu, kde zastával funkciu šéfchirurga.
Po vojne zastával ďalej funkciu primára nemocnice v Dolnom Smokovci, neskôr bol primárom chirurgického oddelenia Liečebne tuberkulózy vo Vyšných Hágoch - do roku 1950 bol jej riaditeľom. Po príchode do Bratislavy v roku 1950 sa stal primárom Mestského ústavu národného zdravia a o štyri roky neskôr prednostom II. chirurgickej kliniky. Poverili ho zriadením centra pre hrudnú chirurgiu, neskôr tu zriadili kardiochirurgické centrum. Začal prednášať na Univerzite Komenského, kde ho roku 1953 vymenovali za profesora.
Posledné roky svojho života prežil v Senci v kruhu svojej rodiny. Zomrel 12. apríla 2000, pochovaný je v dolnej časti starého cintorína.
Dielo.
Bol zakladateľom slovenskej kardiochirurgie, klinický a experimentálny pracovník, funkcionár SAV a zakladateľ Ústavu pre výskum srdca SAV. Vo vedeckovýskumnej práci sa zameral na pľúcnu, srdcovú a experimentálnu chirurgiu.
V 50. rokoch vykonal prvú úspešnú operáciu srdca s mimotelovým krvným obehom v Československu. Ako prvý urobil takúto operáciu v Poľsku, vtedajšej NDR a inde vo východnom bloku. Bol vyznamenaný najvyššími vyznamenaniami viacerých krajín. Viedol lekársky tím, ktorý v roku 1968 uskutočnil prvú transplantáciu ľudského srdca s mimotelovým obehom krvi v strednej a východnej Európe. Vzhľadom na jeho vedeckovýskumný prínos ho v roku 1970 vymenovali za predsedu Slovenskej akadémie vied (SAV). Bol členom viacerých zahraničných inštitúcií.
Človek modžokertský

Človek modžokertský alebo človek vzpriamený modžokertský (lat. "Homo erectus modjokertensis, Australopithecus africanus modjokertensis, Homo modjokertensis", pôvodne "Pithecanthropus modjokertensis") je poddruh človeka vzpriameného. Patria doň niektoré nálezy z Jávy.
Niekedy sa všetky nálezy z tohto druhu zaraďujú do poddruhu človek trinilský (Homo erectus erectus).
Objav a opis hlavného nálezu.
V roku 1936 Tjokrohandojo našiel pri lokalite Mojokerto (=staršie Modjokerto či Perning) pri osade Djetis na Jáve neúplnú lebku (nález má značku Modjokerto 1). Bádateľ Koenigswald ho označil najprv ako Pithecanthropus modjokertensis, ale po protestoch E. Duboisa (ktorý tvrdil, že jeho nález pitekantropa nepatrí do rodu Homo, a teda je odlišný od mojokertského nálezu) ho premenoval (a prvýkrát v roku 1940 formálne opísal ako) Homo modjokertensis, sám ho však označoval ako Pithecanthropus a neskôr (1945) ho premenoval na Pithecanthropus modjokertensis a v roku 1950 ho presunul do druhu Homo erectus, kde zostal dodnes.
Nálezy.
Často sa do tohto poddruhu pridáva ešte nález Sangiran 4 (t. j. Homo erectus robustus; lokalita Sangiran; objavené v roku 1938 – 9; lebka; datovanie cca 1,6 mil. BP alebo menej ako 1 mil. BP). 
Staršie sa do tohto poddruhu zaraďoval aj zub FS 67 zo Sangiranu, ktorý sa dnes zaraďuje do rodu Pongo.
Aktinídia lahodná

Aktinídia lahodná ("Actinidia deliciosa") je popínavá rastlina pôvodom z Číny. Jej ovocie sa nazýva kivi alebo kiwi. Do začiatku 80. rokov sa klasifikovala pod druh aktinídia čínska ("Actinidia chinensis"), dnes sa obyčajne považuje za samostatný druh.
Kivi obsahuje veľké množstvo vitamínu C. Veľkosťou je podobné slepačiemu vajcu, šupka je hnedá a chlpatá, dužina obvykle zelená. Z jednej rastliny sa dá získať až 200 kilogramov plodov. Prirodzene sa vyskytuje v nadmorskej výške od 600 do 2000 metrov nad morom.
Opis a ekológia.
Aktinídia lahodná je mohutný drevnatý popínavý ker dosahujúci výšku až 9 metrov.
"Cnephasia jactatana" je jediným z komerčne významných škodcov tejto rastliny.
Listy.
Listy sú striedavé, s dlhými stopkami, opadavé, oválne až kruhové, srdcovité pri koreni, 7,5 až dlhé.
Mladé listy majú na povrchu červené chĺpky, staršie listy sú tmavozelené a holé na vrchnej časti a jemné biele s výraznými svetlými žilami na spodnej časti.
Kvety.
Kvety sú voňavé, dvojdomé alebo bisexuálne, rastúce samostatne alebo v trojiciach v úžľabiach listu, má 5 až 6 lupienkov, ktoré sú najprv biele, neskôr žltohnedé, 2,5 až široké. Obe pohlavia majú stredové trsy mnohých tyčiniek, aj keď tie zo samičích kvetov neobsahujú životaschopný peľ. Kvety takisto majú nedostatok nektáru.
Ovocie.
Podlhovasté plody môžu dosahovať dĺžku až . Červenohnedá až hnedá šupka je husto pokrytá krátkymi ale pevnými chĺpkami.
Dužina je tuhá kým nie je úplne dozretá; je lesklá, šťavnatá a lahodná. Farba dužiny je svetlozelená až zelená, niekedy žltá, hnedá alebo takmer biela, s výnimkou bieleho šťavnatého stredu, z ktorého vystupuje mnoho jemných svetlých čiar.
Chuť je kyslastá až úplne kyslá; je podobnej chuti ako egreš alebo jahoda.
Dejiny.
V roku 1857 boli vzorky rastliny zobrané agentom pre Royal Horticultural Society v Londýne.
V rokoch 2010 a 2011 utrpeli rastliny po celom svete, v Taliansku, Francúzsku a na Novom Zélande devastačné útoky baktériálnou chorobou zvanou PSA, alebo "Pseudomonas syringae actinidiae", ktorá je variantom Pseudomonas syringae, pričom niekoľko útokov na Novom Zélande je pripisovaných vírovej deformácii PSA-V. Choroba bola prvýkrát objavená v Japonsku v 80-tych rokoch a následne v severnom Taliansku (1992) a v Južnej Kórei.
Majstrovstvá sveta v rugby league

Majstrovstvá sveta v rugby league je najvyššie medzinárodne podujatie národných družstiev v rugby league, ktoré organizuje Medzinárodná federácia rugby league (IRL). Jeho história siaha do roku 1954, kedy sa vo Francúzsku konali prvé majstrovstvá sveta mužov, a oveľa neskôr, v roku 2000 v Spojenom kráľovstve, aj prvé majstrovstvá sveta žien. Najviac titulov získali Austrália v kategórii mužov a Nový Zéland s Austráliou v kategórii žien.
21 Guns

„21 Guns“ je skladba americkej punk rockovej skupiny Green Day. Bola vydaná ako druhý singel z ich ôsmeho štúdiového albumu "21st Century Breakdown". Singel bol vydaný cez Reprise Records dňa 25. mája 2009 vo forme digital download a 14. júla 2009 ako CD singel. Skladba mala úspech v rebríčku "Billboard" Hot 100, kde dosiahla 1. miesto.
Skladba bola v roku 2010 nominovaná na cenu Grammy v kategóriách Najlepší rockový výkon dua alebo skupiny s vokálom a Najlepšia rocková pieseň. V obidvoch kategóriach aj vyhrala. Do novembra 2010 sa celosvetovo predalo viac ako 1 850 000 kópií singlu. V roku 2012 zaznamenala predaj nad 4 500 000 kópií.
Hardfloor

Hardfloor je nemecká techno/acid trance hudobná dvojica zložená z členov Olivera Bondzia a Ramona Zenkera. Ich najznámejšou skladbou je „Acperience 1“ (často jednoducho nazývaná ako „Acperience“ v mnohých kompilačných albumoch).
Ich výrazný acid house zvuk je pripisovaný ich zručnosťami s manipuláciou so syntetizátormi Roland TB-303, ktorých používajú celkovo šesť. Ich britské hity sú „Hardtrance Acperience“ (1992), „Trancescript“ (1993) a remix vyššie uvedenej skladby „Acperience“ (1997). Ich album "Home Run" (1996) dosiahol 68. miesto v rebríčku UK Albums Chart.
Syseľ perlavý

Syseľ perlavý ("Spermophilus suslicus") je druh hlodavca z čeľade vevericovité ("Sciuridae"). Podľa Medzinárodnej únie na ochranu prírody a prírodných zdrojov syseľ perlavý patrí medzi takmer ohrozené druhy, trend celkovej populácie je klesajúci a rozsah areálu rozšírenia sa zmenšuje.
Opis.
Má tmavohnedú srsť s bielymi škvrnami na chrbte a krátky tenký chvost. Dorastá do dĺžky a váhy 280 g. Jeho vzorec chrupu je 1/1, 0/0, 2/1, 3/3.
Výskyt.
Nachádza sa v Poľsku (Lubelské vojvodstvo), Rumunsku, Rusku, Bielorusku a na Ukrajine. Jeho prirodzený prostredie sú klimaticky mierne lúky blízko vodných zdrojov a vyskytuje sa aj v poľnohospodárskej krajine. V minulosti bol vo Východnej Európe hojne rozšírený a bol považovaný za škodcu. Dnes je jeho výskyt roztrúsený.
Etológia.
Sú to denné živočíchy, ktoré od októbra do apríla hibernujú. Medzi hlavné zložky potravy patrí tráva, obilie ale aj hmyz. Individuálne jedince žijú oddelene v norách, ktoré sú súčasťou väčších kolónií. Tieto kolónie môžu mať aj 160 jedincov na jeden hektár. Pária sa medzi aprílom a májom. Tehotenstvo trvá 23 až 26 dní. V jednom vrhu je štyri až osem mláďat.
Netopier pestrý

Netopier pestrý (iné názvy: večernica pestrá, večernica tmavá; "Vespertilio murinus") je druh netopiera z čeľade netopierovité.
Opis.
V jeseni, počas doby párenia vydávajú cvrlikajúce volania, podobné na volania vtákov. Je rôznofarebný, veľký cca 5 – s rozpätím krídiel 27 až a váži 12 až 23 g. Jeho meno je odvodené z dvojitej farby jeho srsti. Chrbát je tmavohnedý so sivou srsťou. Spodok je biely alebo sivý. Uši, krídla a tvár je čierna alebo tmavohnedá.
Je to veľký a ťažký druh netopiera so širokými krídlami. Chvost a prsty sú krátke.
Rozšírenie a početnosť.
Vyskytujú sa v Strednej a Západnej Európe a v Ázii. Ich prirodzený biotop sú horské oblasti, stepy a zalesnené oblasti. V Západnej Európe sa nachádzajú najmä v mestách.
Rozšírenie na Slovensku.
Podľa doterajších znalostí sú večernice tmavé v letnom období rozšírené na celom území Slovenska.
Zo 429 mapovacích kvadrátov DFS sa celkovo vyskytli v 107 (24,8% rozlohy Slovenska):
Etológia.
Lovia komáre, potočníky a mole. Používajú pritom ultrazvuk s frekvenciou 25 až 27 kHz. Lovia po súmraku vo výške 10 až 20 metrov a to nad otvorenou krajinou, potokmi, jazerami, lesmi alebo pri uličnou osvetlení. Počas studeného počasia ostávajú v úkryte.
Ich výskyt je zriedkavý a o ich spôsob života nie je veľmi známy. Samice žijú v malých skupinách s počtom 50 alebo niekoľko stoviek dospelých jedincov. V Západnej Európe majú skupiny väčšinou 250 jedincov a dajú sa nájsť iba počas jari a skorého leta. Sú sťahovaví, pričom prekonávajú cca . Sú známe prípady, kedy sa netopiere nesťahujú ale hibernujú.
Hibernujú medzi októbrom a marcov, osamote a znášajú teploty do -2,6 °C.
Rozmnožovanie.
Samice vytvárajú hniezdisko počas mája a júla, pričom rodia dve mláďatá. Potom ako sú mláďatá odstavené, samica opúšťa hniezdisko. V Západnej Európe sa mláďatá rodia začiatkom júna. Mladé jedince lietajú po 3 až 4 týždňoch.
Stav ochrany.
Je chránený pretože ho ohrozujú insekticídy a strata prirodzených lokalít výskytu.
Tchor škvrnitý

Tchor škvrnitý (iné názvy: tchorík tigrovitý, tchor tigrovitý, previazka (?)tigrovaná; lat. "Vormela peregusna") je druh malého cicavca. Je to jediný recentný druh rodu Vormela z čeľade lasicovité.
Žije na suchších pastvinách od juhovýchodnej Európy po západ Číny. Podobne ako ostatný členovia čeľade lasice, aj tchor škvrnitý pri ohrození vylučuje silný sekrét.
Opis.
Telo s hlavou je dlhé 29 až 35 cm a má výrazné uši. Končatiny sú krátke, pazúry na nich sú dlhé a silné. Zatiaľ čo na dlhom chvoste je srsť dlhá, na ostatku tela je krátka. Na tvári má čierne a biele škvrny s čiernym pásom cez oči bielou škvrnou na ústach. Srsť je žltá a husto strakatá s nepravidelnými červenými a hnedými škvrnami. Chvost je tmavo hnedý až nažltnutý. Brušná časť a končatiny sú tmavo hnedé. Samice vážia 295 až 600 g, samce 320 až 715 g.
Rozšírenie.
Nachádza sa od juhovýchodu Európy k Rusku a Číne. To zahŕňa krajiny ako Bulharsko, Gruzínsko, Turecko, Rumunsko, Libanon, Sýria Jordánsko, Izrael, Palestína, Arménsko, Irán, Afganistan, severo-západný Pakistan, bývalé krajiny Juhoslávie, Mongolsko, Čína, Kazachstan a na sever do sibírskych stepí. V roku 1998 bol zaznamenaný na Sinajskom polostrove v Egypte.
Etológia.
Je aktívny najmä počas rána a podvečer. Jeho zrak je slabý a spolieha sa najmä na lepšie vyvinutý čuch. Nevydáva veľa zvukov, väčšinou ide o prenikavý výstražný výkrik, vrčanie a dlhý povoľný piskot.
Sú to samotárske tvory a pohybujú sa najmä vo svojom 0,5 až teritóriu. V úkryte ostávajú sami a keď sa niekde stretnú sú agresívni. Je dobrý lezec.
Keď spozornie, postaví sa na svoje nohy, ohne chrbát a obkrúti cez neho chvost na ktorom zježí srsť. Tiež pozdvihne hlavu, obnaží zuby a vydá prenikavý a krátky sykot. Ak sa cíti ohrozený, dokáže vylúčiť smradľavý sekrét z análnych žliaz pod chvostom.
S prednými labami hrabú nory a na vyťahovanie prekážok, napr. koreňov, používajú zuby. 
Rozmnožovanie.
Pária sa počas marca a začiatkom júna. Tehotenstvo môže byť dlhé a premenlivé (od 243 do 327 dní). Pôrod bol spozorovaný od konca januára do polovice marca. Oneskorenie tehotenstva umožňuje samici zvoliť vhodný termín, napríklad pri hojnosti potravy. Rodia 4 až 8 mláďat. Stará sa o ne iba samica. Oči otvárajú približne po 38 – 40 dňoch, dojčené sú do 50 – 54 dní a matku opúšťajú v 61 – 68 dňoch. 
Ekológia.
Habitát.
Žijú v otvorených púšťach, polopúšťach, polovyprahnutých skalných územiach, vo náhorných údoliach a nížinných pohoriach, stepiach a suchých subtropických krovitých lesoch. Vyhýbajú sa hornatým územiam. Boli spozorovaní aj v poľnohospodárskych oblastiach.
Na oddych a rozmnožovanie používajú nory aj ostatných hlodavcov, napr. druhov "Rhombomys opinus" a "Meriones libycus". Môžu si vyhrabať vlastné nory alebo prebývať v zavlažovacích tuneloch. V zime si noru vystelú trávou.
Potrava.
Živia sa veveričkami, škrečkami, hrabošmi, krtkami, myšami domovými a ostatnými hlodavcami. Žerú aj malé zajace, vtáky, jaštery, ryby, žaby, slimáky, hmyz (napr. chrobáky a svrčky) ale pojedajú aj ovocie a trávu. Boli zaznamenané aj prípady, keď brali domácu hydinu ako sliepky a holuby alebo brali údené mäso a syr.
Ring of Honor

Ring of Honor (ROH) je americká nezávislá wrestlingová spoločnosť. V roku 2002 ju založili Rob Feinstein a Gabe Sapolsky. V rokoch 2004 až 2011 vlastnil spoločnosť Cary Salkin. Od mája 2011 je súčasťou "Sinclair Broadcast Group". Je treťou najväčšou wrestlingovou spoločnosťou v Spojených štátoch.
V súčasnosti produkuje ROH niekoľko wrestlingových programov za mesiac, organizovaných na Stredozápade a východnom pobreží Severnej Ameriky. Niektoré podujatia sú organizované v Spojenom kráľovstve, Japonsku a Kanade. Každoročne sa konajú výročné šou, „Supercard of Honor“, „Death Before Dishonor“, „Glory by Honor“ a „Final Battle“ (posledná šou v roku).
ROH zaznamenáva a predáva väčšinu svojich programov na DVD prostredníctvom on-line obchodu. Vďaka týmto aktivitám si získala spoločnosť popularitu nielen na území USA, ale aj v zahraničí. V roku 2009 podpísalo ROH dlhodobú zmluvu s televíznou stanicou HDNet, ktorá vysiela pravidelnú šou s týždennou periodicitou. Programy ROH sú vysielané aj na The Fight Network v Kanade a Samurai TV v Japonsku, v minulosti aj v Spojenom kráľovstve a Írsku. Vybrané programy sú vysielané prostredníctvom internetových platených akcií (iPPV).
V roku 2004 spolupracoval ROH na natáčaní filmu Wrestler, ktorého hlavnou postavou je Randy "The Ram" Robinson (hrá ho Mickey Rourke). Niekoľko wrestlerov, vrátane Nigel McGuinnessa, Claudia Castagnoliho a Bobbyho Dempseyho sa objavilo v niekoľkých scénach filmu.
Kane

Glenn Thomas Jacobs (* 26. apríl 1967, Madrid, Španielsko), je bývalý americký profesionálny wrestler, známy ako Kane.Do roku 2020 pôsobil v spoločnosti WWE.
Životopis.
Narodil sa v Španielsku. Skôr než začal pôsobiť ako profesionálny wrestler v menších spoločnostiach ako Smoky Mountain Wrestling či United States Wrestling Association v roku 1992, Jacobs absolvoval Northeast Missouri State University. V roku 1995 sa podpísal zmluvu s World Wrestling Federation (WWF), ktorá dnes pokračuje pod menom WWE. Jacobs mal v WWF niekoľko postáv až do roku 1997, keď bol predstavený ako Kane, maskovaný polo-brat The Undertakera. Jacobs s ním predstavoval tím ale aj protivníkov pod menom Brothers of Destruction. 
Počas svojej kariéry v WWF a neskôr v WWE, bol Jacobs držiteľom 18 titulov, vrátane troch svetových titulov (WWF Championship, ECW Championship a World Heavyweight Championship). Je taktiež 12-násobným tag teamovým šampiónom, keď držal WWF/World Tag Team Championship, WCW Tag Team Championship a WWE Tag Team Championship s viacerými partnermi (Mankindom, The Undertakerom, The Hurricaneom, Robom Van Damom, Big Showom či Danielom Bryanom). V roku 2010 sa stal víťazom Money in the Bank zápasu. 
Je taktiež držiteľom troch rekordov v rámci Royal Rumble zápasu, najviac eliminácií súperov v jednom zápase (11), najviac zápasov (16) ako aj najrýchlejšia eliminácia súpera. 
Iné projekty
Kofi Kingston

Kofi Nahaje Sarkodie-Mensah (* 14. august 1981, Ghana), známy pod prezývkou Kofi Kingston je ghanský profesionálny wrestler, ktorý momentálne pôsobí v spoločnosti WWE v rosteri RAW. Na svojom konte má viacero titulov. V súčasnosti je s Evanom Bournom tag tímovým šampiónom.
Ohio Valley Wrestling

Ohio Valley Wrestling je americká nezávislá wrestlingová spoločnosť, so sídlom v Louisville, Kentucky. V roku 1997 ju založil Danny Davis a bola súčasťou National Wrestling Alliance. Na začiatku tohto tisícročia bola súčasťou World Wrestling Entertainment, v súčasnosti patrí pod Total Nonstop Action Wrestling.
Podkovár južný

Podkovár južný alebo staršie podkováč južný ("Rhinolophus euryale") je druh netopiera z čeľade podkovárovité ("Rhinolophidae").
Opis.
Hlava a telo sú zvyčajne 43 až dlhé s 22 – chvostom. Rozpätie krídel je od 300 do so štandardnou hmotnosťou medzi 8 až 18 g. Veľkosťou je medzi podkovárom krpatým a podkovárom štíhlokrídlym.
Srsť je nadýchaná so slabo sivým základom. Chrbtová časť je sivo hnedá, niekedy so slabým červenkastým nádychom. Spodná časť je sivobiela alebo žltobiela.
Rozšírenie a početnosť.
Je rozšírený v oblasti Stredomoria, Balkánu, Severnej Afriky a Blízkeho východu.
Rozšírenie na Slovensku.
Zo 429 mapovacích kvadrátov DFS sa celkovo vyskytol v 18 (4,2% rozlohy Slovenska):
Habitát.
Zvykne obývať teplé, lesné oblasti v predhorí a pohorí, preferuje vápencové oblasti s početnými jaskyňami a blízkym zdrojom vody. Kolónie a hniezdiská sú v jaskyniach, ktoré zdieľajú s ostatnými druhmi podkovárov. S príbuznými druhmi sa nemiešajú.
Rozmnožovanie.
Nie je známych veľa informácii o priebehu rozmnožovania. V hniezdiacich kolóniách sa zdržiava 50 až 400 samíc s občasným výskytom samcov.
Lov.
Hniezdisko opúšťajú počas neskorého súmraku. Lovia nízko nad zemou na teplých úbočiach v relatívne hustom stromovom poraste. Lovia mole a ostatný drobný hmyz.
Stadium Australia

Stadium Australia, v súšasnosti známy ako ANZ Stadium kvôli menovým právam, pôvodne známy ako Telstra Stadium, je multifunkčný štadión, ktorý sa nachádza v Sydney Olympic Parku v obvode Homebush Bay. Štadión, ktorý je v Austrálii niekedy označovaný ako "Olympic Stadium", bol postavený v roku 1999 v cene AU$690 miliónov na hosťovanie Letných olympijských hier 2000. Odvtedy sa na štadióne uskutočnilo filnále Majstrovstiev sveta v ragby 2003, a takisto aj vrchol programu zápasov National Rugby League súťaže.
Štadión bol pôvodne postavený na dočasný počet 110 000 divákov, čím sa stal najväčším olympijským štadiónom aký bol kedy postavený a tiež najväčším štadiónom v Austrálii. Prerobenie v roku 2003 bolo dokončené skrátením severného a južného krídla a inštalovaním pohyblivého sedenia. Tieto zmeny redukovali kapacitu na 83 500 pre obdĺžnikové pole a 81 500 pre oválne pole (čím sa stal druhým najväčším štadiónom v Austrálii po Melbourne Cricket Ground). Markízy boli takisto pristavené na severnej a južnej strane. čo znamená, že väčšina sedadiel je pod strechou. Štadión bol navrhnutý z menším využitím ocele na konštrukciu strechy, v porovnaní s olympijskými štadiónmi v Aténach alebo Pekingu.
Zombie Nation

Zombie Nation je nemecký techno/electro hudobný projekt mníchovského DJa a producenta Floriana Senftera.
Prvé pätskladbové EP vydal na jar roku 1999 cez International DeeJay Gigolo Records. Remixová skladba „Kernkraft 400“ z jeho debutového albumu dosiahla vysoké pozície v rebríčkoch po celom svete, vrátane 2. miesta v rebríčku UK Singles Chart.
Anarcho-punk

Anarcho-punk je punk rock, ktorý propaguje anarchizmus. Termín "anarcho-punk" je niekedy používaný len pri skupinách, ktoré boli súčasťou pôvodného anarcho-punkového hnutia z konca 70-tych a začiatku 80-tych rokov. Niekedy je termín používaný na označenie punk rockových skupín, ktorých texty majú anarchistický obsah, vátane crust punku, d-beatu, folk punku, hardcore punku, garage punku a ska punku.
Prvou anarcho-punkovou skupinou bola britská skupina Crass, ktorá vo svojich textoch propagovala ideu "Do it yourself".
Hudobný štýl a estetika.
Všeobecne možno povedať, že anarcho-punkové skupiny hrajú rýchle piesne, ktoré sa menej sústreďujú na hudobný prednes, ako priemerná punk rocková skupina.
The Undertaker

Mark William Calaway (* 24. marec 1965, Houston, Texas, USA), známy pod prezývkou The Undertaker je americký profesionálny wrestler, momentálne pôsobiaci v asociácii WWE . Vo WWE je najdlhšie slúžiacim wrestlerom a zároveň jediným wrestlerom, ktorý sa objavil v absolútne prvej epizóde WWE RAW v roku 1993.je to 20x násobny šampión drží momentálne rekord
Kariéra.
Calaway odštartoval svoju kariéru v roku 1984 v spoločnosti World Class Championship Wrestling (WCCW). V roku 1989 sa už ako "Mean" Mark Callous pripojil k World Championship Wrestling (WCW). Keď s ním WCW v roku 1990 nepredĺžila kontrakt, Mark Calaway podpísal zmluvu s WWE. Po debute ako „Kane the Undertaker“ mu bolo meno skrátené na The Undertaker, s ktorým pôsobí až do dnes.
The Undertaker vystupoval v WWE v dvoch rozličných charakteroch, motorkára a „deadmana“ s ktorým vystupuje aj dnes. The Undertaker je taktiež preslávený rôznymi špecialnymi zápasmi: Casket match, Buried Alive match, Hell in a Cell a Last Ride match. Dôležitú úlohu v kariére The Undertakera zohral aj jeho nevlastný brat Kane. (V rámci príbehu. V skutočnosti nie sú v žiadom rodinnom vzťahu a sú veľkými priateľmi.) Kane debutoval v WWE v roku 1997 a spolu s Undertakerom viedol veľký spor, neskôr undertaker vytvoril Ministry Of Darkness , ktorá dominovala na RAW v 99 roku .Po ére motorkára undertaker a kane vytvorili tag team, ktorý sa nazýva Brothers of Destruction.
The Undertaker je neporazený na Wrestlemanii, čo je najväčšia wrestlingová show. Jeho rekord je 21 víťazstiev a jedna prehra, čo nikto iný nedokázal. Undertaker je tiež 7-násobný svetový šampión, 7-násobný tag teamový šampión a víťaz zápasu Royal Rumble (2007). Je prvým wrestlerom, ktorý vstúpil do Royal Rumble zápasu ako 30. wrestler (posledný) a vyhral. Na WRESTLEMANII 30 prehral s Brockom Lesnarom ktorý tak prerušil 21 zápasov trvajúcu šnúru víťaztiev na Wrestlemanií. O rok neskôr ho vyzval na súboj Bray Wyatt , ktorý sa považoval za nového undertakera , Undertaker sa vrátil a vylepšil tak rekordné skóre na WM na 22-1 . V Roku 2016 zápasil na wrestlemanii proti Shane'o Macovi , ktorému bude za výhru slúbená kontrola RAW . Undertaker po výbornom zápase opäť vyhral , a jeho skóre je z 24 wrestlemanii 23-1.V roku 2017 sa objavil na WM33 kde sútažil s Romanom Reiginsom , zápas prehral na konci zanechal symbolicky v ringu rukavice plášť a klobúk na znak toho že už ho zrejme neuvidíme .
Jeff Hardy

Jeffrey Nero „Jeff“ Hardy (* 31. august 1977, Cameron, Severná Karolína, USA) je americký profesionálny wrestler, ktorý momentálne pôsobí v asociácii Total Nonstop Action Wrestling (TNA). Na konte má viacero individuálnych i tag tímových titulov. Najslávnejšie obdobie zažil počas pôsobenia vo WWE. Wrestlingu sa venuje aj jeho starší brat Matt.
Vlado Krausz

Vlado Krausz (* 7. január 1969, Kežmarok) je slovenský textár, výtvarník a skladateľ.
Životopis.
Od detstva rád písal básničky, kreslil a zaujímal sa o výtvarné umenie. Neskôr sa naučil hrať na gitare, začal skladať vlastné piesne a maľovať. Po ukončení štúdia na SUPŠ v Košiciach vystriedal viacero zamestnaní. Od roku 2000 je v slobodnom povolaní, žije a tvorí v Kežmarku.
Tvorba a dielo.
V polovici 90. rokov začal spolupracovať ako textár so skupinou IMT Smile, neskôr so skupinou Peha a postupne s ďalšími interpretmi slovenskej populárnej hudby. Na hudobných nosičoch a streamovacích platformách mu vyšlo viac ako 700 textov piesní. Je držiteľom 15 cien Slovenského ochranného zväzu autorov, viackrát nominovaný a raz držiteľ ceny Aurel za pieseň roka. Za rok 2019 bol nominovaný v prestížnej ankete Krištáľové krídlo. Okrem vlastných textov prebásňuje texty piesní do slovenčiny pre divadlo (muzikály) a televíziu a film (rozprávky). Ako výtvarník mal niekoľko samostatných autorských výstav.
Texty piesní.
Textársky sa podieľal na albumoch týchto skupín a interpretov:
Ako textár spolupracoval aj s týmito interpretmi: Nataša Džunková, Mária Čírová, Barbara Haščáková, Marián Čekovský, Robo Opatovský, Peter Cmorík, Bystrík a ďalšími, so skupinami Desmod, Basta Fidli, Popcorn Drama, ElevenHill, Hex, Mukatado, No Gravity, Chinaski, Raindown, Janais, Smola a hrušky, Chilli Fellaz a mnohými inými. Piesne s jeho textami vyšli na mnohých kompiláciách a výberovkách.
Muzikál.
Je autorom textov piesní k pôvodnému slovenskému muzikálu Móric Beňovský, ktorý mal premiéru v Košiciach v r.2013. (Libreto Milan Antol, hudba Adrián Harvan a Milan Antol.)
Piesne pre deti.
V roku 2011 vyšiel album piesní pre deti s názvom "Zvieratká z paneláku", kde je autorom hudby i textov všetkých piesní. Pesničky spolu s deťmi nahrali známi slovenskí herci a speváci. Ako producent sa na nahrávkach podieľal Richard Müller. Album bol ocenený zlatou platňou.
Výtvarná tvorba.
Vo svojej výtvarnej tvorbe sa venuje najmä maľbe akrylom. Hľadá a vymýšľa novú realitu, v ktorej sa prelínajú reálne podnety s fantáziou. Cielene narúša zásady perspektívy, gravitácie a trojrozmerného videnia sveta. 
Samostatné výst"avy:
Chris Benoit

Christopher Michael "Chris" Benoit (* 21. máj 1967, Montreal, Quebec, Kanada† 24. jún 2007, Fayetteville, Georgia, USA) bol kanadský profesionálny wrestler, ktorého kariéra a život skončili samovraždou. Najväčšie úspechy dosiahol počas pôsobenia vo World Wrestling Entertainment.
Eros Ramazzotti

Eros Luciano Walter Ramazzotti (* 28. október 1963, Rím, Taliansko), viac známy ako Eros Ramazzotti je taliansky spevák-skladateľ. Ramazzotti je enormne populárny v Taliansku a takisto je veľmi známy v mnohých európskych štátoch a v španielsky hovoriacich krajinách.
Od roku 1984 vydal štrnásť štúdiových albumov, jedno EP, tri kompilačné albumy, tri koncertné albumy a 41 singlov. Ramazzotti počas svojej 35-ročnej kariéry predal viac ako 60 miliónov nahrávok po celom svete. Jeho repertoár obsahuje duety s interpretmi ako Cher, Tina Turner, Andrea Bocelli, Patsy Kensit, Anastacia, Joe Cocker, Ricardo Arjona, Luciano Pavarotti, Laura Pausini či Ricky Martin.
Prvý Ramazzottiho úspech prišiel v roku 1993 s vydaním albumu "Tutte storie", ktorého sa predalo 6 miliónov kópií a dostal sa do prvej päťky v krajinách, kde predtým vydával svoje albumy. Tento úspech viedol k zmluve s vydavateľstvom BMG v roku 1994. Jeho poslucháči sa odvolávajú na niekoľko faktorov, ako je jeho unikátny hlas, ktorý možno označiť za trochu nosový, ale napriek tomu silný a zvučný, a jeho energické prednesy chytľavých, melodických skladieb, ktoré sú často vášnivými autobiografickými baladami stredného tempa s použitím nástrojov, ktoré sú hojné na soft rockový vplyv. Väčšina albumov je nahraná v talianskom alebo španielskom jazyku.
Randy Orton

Randal Keith „Randy“ Orton (* 1. apríl 1980) je americký profesionálny wrestler a herec. Momentálne pôsobí v asociácii WWE v televíznom programe "SmackDown". V roku 2020 bol prehlasený Ricom Flairom za najlepšieho wrestlera kvôli tomu že vyhral „najlepší zápas na svete“. Je wrestlerom tretej generácie, keďže v minulosti zápasili aj jeho otec a starý otec.
Pred pôsobením vo WWE trénoval a zápasil mesiac pre lokálnu spoločnosť Mid-Missouri Wrestling Association-Southern Illinois Conference Wrestling. Následne bol poslaný do Ohio Valley Wrestling (OVW), kde sa stal držiteľom titulu OVW Hardcore Championship.
Po príchode do WWE sa stal členom frakcie s názvom Evolution, čo viedlo k zisku WWE Intercontinental Championship, jeho prvému titulu v tejto spoločnosti. Počas tohto obdobia bol Orton známy aj pod prezývkou „The Legend Killer“, ktorú získal počas storyline, v ktorej urážal a fyzicky aj slovne napádal legendy a členov Siene slávy WWE. Vo veku 24 rokov sa stal najmladším držiteľom titulu World Heavyweight Championship. Tento moment znamenal začiatok Ortonovho sporu s ostatnými členmi Evolution. V roku 2006 vytvoril s Edgeom tag tím známy ako Rated-RKO. Orton a Edge získali tag tímové tituly. Po rozpade tímu, v polovici roku 2007, získal svoj po prvý raz WWE Championship. Neskôr sformoval spolu s Codym Rhodesom a Tedom DiBiasem frakciu zvanú Legacy. Rozpadla sa v roku 2010.
Ace Steel

Chris Guy (* 25. január 1973) je americký profesionálny wrestler, známejší pod prezývkou Ace Steel. Známym sa stal počas svojho pôsobenia v Ring of Honor, istý čas účinkoval aj vo WWE.
Via Agrippa

Via Agrippa je označenie pre sieť rímskych ciest v Galii. Tieto cesty dal vybudovať Marcus Vipsanius Agrippa, ktorého poveril cisár Augustus na reorganizáciu Galov. Celkom tu Rimania postavili ciest.
Agrippova dopravná sieť vychádzala z nového strategického bodu Lugdunum (Lyon). Strabón naznačil smery, ktoré identifikoval Pierre Gros:
Aj keď trasy "Via Agrippa" sú známe, datovanie ich výstavby je sporné. Uvádza sa 39 – 38 pred Kr., 22 – 21 pred Kr. alebo medzi 16 – 13 pred Kr.
Crowded House

Crowded House je austrálska rocková skupina, ktorá vznikla v Melbourne pod vedením novozélandského speváka-skladateľa Neila Finna. Finn je hlavným textárom a výtvarným režisérom skupiny, ktorá mala množstvo zmien v zostave, pričom jej členmi počas rokov boli Novozélanďania (jeho brat Tim Finn a Eddie Rayner), Austrálčania (Paul Hester, Nick Seymour, Peter Jones a Criag Hooper) a Američania (Mark Hart a Matt Sherrod). Fanúšikovia skupiny oznašujú skupinu prezývkou "The Crowdies".
Skupina bola pôvodne aktívna v rokoch 1985 – 1996 a mala veľký komerčný úspech v Austrálii a na Novom Zélande, a medzinárodný úspech v dvoch fázach. Prvý úspech získal debutový album "Crowded House", ktorý v roku 1987 dosiahol 12. miesto v rebríčku Billboard 200 a boli z neho vydané single „Don’t Dream It’s Over“ a „Something So Strong“, ktoré sa dostali do prvej päťky. Ďalší medzinárodný úspech mala skupina v Spojenom kráľovstve a v Európe s ich tretím a štvrtým albumom "Woodface" a "Together Alone" a kompilačným albumom "Recurring Dream", ktorý obsahuje hity ako „Fall at Your Feet“, „Weather with You“, „Distant Sun“, „Locked Out“, „Instinct“ a „Not the Girl You Think You Are“. Kráľovná Alžbeta II. udelila v júni 1993 Rad britského impéria členom Neilovi a Timovi Finnovi pre ich prínos hudby pre Nový Zéland.
Pôvodný bubeník Hester opustil skupinu v máji 1994 kvôli rodinným dôvodom, ale čiastočne sa vrátil na koncerty pre album "Farewell to the World" v Melbourne a Syndley v roku 1996. Neil Finn bol rozhodnutý ukončiť pôsobenie v skupine kvôli sólovej kariére a projektu The Finn Brothers spolu s Timom. Dňa 26. marca 2005 spáchal Paul Hester samovraždu vo svojich 46 rokoch. V roku 2006 bola skupina pretvorená s novým bubeníkom Mattom Sherrodom a odvtedy vydala dva ďalšie albumy, ktoré oba dosiahli 1- miesto v austrálskom rebríčku ARIA Charts.
Triple H

Paul Michael Levesque (* 27. júl 1969) je americký profesionálny wrestler, ktorý pôsobí v asociácii WWE v rosteri RAW. Vo wrestlingovom svete je známy pod prezývkou Triple H, ktorá je skratkou jeho pôvodného wrestlingového mena Hunter Hearst Helmsley. Taktiež pracuje vo vedení tejto spoločnosti vo funkcii výkonného viceprezidenta talentového úseku a úseku naživo vysielaných programov. 
Levesque začal svoju kariéru v International Wrestling Federation pod menom Terra Ryzing. V roku 1994 podpísal kontrakt s World Championship Wrestling (WCW), kde vystupoval s novým gimmickom ako francúzsko-kanadský aristokrat Jean-Paul Lévesque. S týmto charakterom vystupoval aj vo World Wrestling Entertainment, no už pod menom Hunter Hearst Helmsley. Neskôr si skrátil meno na Triple H, čo sa strelo s pozitívnymi ohlasmi. Stal sa členom frakcie D-Generation X a jednou z hlavných hviezd spoločnosti. V rámci storyline sa oženil so Stephanie McMahon, ktorá je jeho manželkou aj v reálnou živote. V roku 2003 sformoval frakciu Evolution a v roku 2006 obnovil spoločne so Shawnom Michalesom D-Generation X. V súčasnosti sa viac venuje práci v zákulisí ako zápaseniu. Má vplyv pri tvorbe príbehov, sporov či určovaní držiteľom titulov.
Herzele

Herzele je belgická obec vo Flámskom regióne v provincii Východné Flámsko.
Obyvateľstvo.
Obec má približne 17 138 obyvateľov (2010). 
Časti obce.
Od 1. januára 1977 obec Herzele pozostáva z týchto častí (bývalých obcí):
Horebeke

Horebeke je belgická obec vo Flámskom regióne v provincii Východné Flámsko.
Obyvateľstvo.
Obec má približne 2 049 obyvateľov (2010). 
Časti obce.
Od 1. januára 1977 obec Horebeke pozostáva z týchto častí (bývalých obcí):
John Cena

John Felix Anthony Cena (* 23. apríl 1977, West Newbury, Massachusetts, USA) je americký profesionálny wrestler, herec a raper. V súčasnosti je členom asociácie WWE v rosteri SmackdownLive. Je držiteľom mnohých titulov a rekordným, 16-násobným šampiónom WWE (porazil rekord Rica Flaira).
Životopis.
Je druhý najstarší z piatich bratov a sám o sebe hovorí, že keď práve nezápasí, je rodinný typ. Promoval na Springfield College vo cvičebnej fyziológii a ľudskej anatómii. Na rovnakej škole bol zároveň členom školského futbalového tímu.
Vo World Wrestling Entertainment debutoval 27. júna 2002 proti olympijskému víťazovi Kurtovi Angleovi. Za osem rokov svojho pôsobenia v tejto organizácii získal deväť svetových titulov, tri tituly pre šampióna Spojených štátov a tri tituly tímovej, mimo to pozbieral nespočetné množstvo ocenení a bol trikrát vyhlásený najlepším Wrestlerom roka. V roku 2005 natočil album s názvom "You Can´t See Me", ktorý sa stal veľmi úspešným predovšetkým vo Veľkej Británii. Dôkazom toho je cez 140 000 predaných kusov za prvý týždeň.
Po veľmi úspešných rokoch vo wrestlingovom svete a vydanie úspešného rapového albumu, začal John pokukovať po filmovej brandži. V roku 2006 natočil svoj prvý film Vojak, ktorý mal premiéru v marci roku 2007. V tomto akčnom filme si zahral čerstvo prepusteného mariňáka, ktorý bojuje za záchranu svojej manželky proti klasickému "záporákovi", ktorého tu hrá Robert Patrick a stal sa vstupnou bránou do filmového sveta. Dva roky po premiére Vojaka, si John zahral opäť hlavnú rolu v snímke 12 Kol, ktorý režíroval známy režisér Renny Harlin. Táto snímka ponúkla ešte viac akcie a dosiahol oveľa vrelejšieho prijatia od fanúšikov a kritikov. V roku 2009 prišiel nepochybne zatiaľ vrchol v Johnovej filmovej kariére. Tým bol film Legendary, v ktorom si John zahral po boku Dannyho Glovera a Patricie Clarkson. Na rozdiel od klasických "akčňákov" Vojak a 12 Kol je "Legendary" športovou drámou s morálnym podtextom a je úplne odlišným typom filmov, na ktoré bol Cena zvyknutý.
Vo svojej filmovej a televíznej kariére sa ešte krátko objavil v seriáli Agentúra Jasno, bol hosťom niekoľkých "talk show" a v roku 2005 a 2010 sa objavil aj na Teen Choice Awards.
Colt Cabana

Scott Colton (* 6. máj 1980) je americký profesionálny wrestler, známejší pod menom Colt Cabana. Známym sa stal najmä vďaka svojmu pôsobeniu na nezávislej scéne, konkrétne v Ring of Honor, kde je držiteľom viacerých titulov. Istý čas pôsobil aj vo WWE.
Adam Pearce

Adam Pearce (* 24. jún 1978, Lake Forest, Illinois, USA) je americký profesionálny wrestler a herec. Väčšinu svojej kariéry strávil v nezávislých organizáciách, najmä v Ring of Honor.
Dave Prazak

Dave Prazak je americký profesionálny wrestlingový manažér a komentátor. Pracoval pre viaceré nezávislé wrestlingové organizácie po celej Amerike. Je zakladateľom ženskej wrestlingovej spoločnosti Shimmer Women Athletes.
Odrodové víno

Odrodové víno je víno vyrobené z jednej odrody viniča. Ide o víno, ktoré má charakteristické aromatické látky danej odrody. Musí obsahovať najmenej 85 % vína vyrobeného z odrody uvedenej na obale. Známkové akostné víno – môže byť vyrobené zmiešaním odrodových akostných vín. Naopak cuvée je zmesou vín viacerých odrôd. Odrodové vína sú žiadané najmä v európskych krajinách (s výnimkou Francúzska).
Recorded Music NZ

Recorded Music NZ, Recording Industry Association of New Zealand (RIANZ) je nezisková obchodná organizácia, ktorá združuje hudobné vydavateľstvá a distribútorov Nového Zélandu. Členstvo je prístupné všetkým vydavateľstvám pôsobiacim v tejto krajine.
Hudobné ceny.
Od roku 1965 sú asociáciou RIANZ udeľované ceny New Zealand Music Awards.
Hitparády.
RIANZ vydáva oficiálne štatistiky novozélandských singlových a albumových rebríčkov.
Do roku 2004 tiež vydávala celoročné poradie singlov a albumov novozélandských rebríčkov. Od roku 2004 sú tieto rebríčky tvorené na základe ročnej predajnosti v krajine.
Certifikácie.
Hudobný album alebo singel získava certifikáciu platinovej platne, pokiaľ prekročí hranicu 15 000 predaných nosičov z zlatú platňu za prekročenie 7 500 predaných nosičov v krajine.
Zlatá certifikácia je tiež udeľovaná DVD (predtým videokazetám) za 2 500 predaných kópií a platinová certifikácia za 5 000 predaných kopií.
Daimler (súčasný podnik)

Daimler AG (pôvodne Daimler-Benz AG, DaimlerChrysler AG) je nemecká spoločnosť a jeden z najväčších výrobcov automobilov na svete. Spoločne s výrobou osobných automobilov Mercedes-Benz, vyrába nákladné automobily a autobusy. Prostredníctvom spoločnosti Daimler Financial Services realizuje aj finančné služby. 
Spoločnosť vlastní majoritný podiel v skupine EADS, v tíme F1 Vodafone McLaren Mercedes a v japonskej spoločnosti na výrobu nákladných automobilov Mitsubishi Fuso Truck and Bus Corporation. Daimler vyrába automobily, nákladné vozidlá a autobusy pod značkami Mercedes-Benz, Maybach, AMG, Smart, Setra, Orion, Freightliner, Mitsubishi Fuso, Detroit Diesel, Western Star, Sterling Trucks, Thomas Built Buses.
Výroba v krajinách.
Výroba prebieha v globálnom rozsahu a spoločnosť má továrne v: Nemecku, USA, Kanade, Mexiku, Francúzsku, Británii, Španielsku, Portugalsku, Česku, Turecku, Číne, Indii, Indonézii, Argentíne, Brazílii, Južnej Afrike, Japonsku a Vietname.
Sky (skladba)

„Sky“ je trance/house skladba a zároveň tretí singel britskej speváčky a DJky Sonique. Bola vydaná dňa 17. októbra 2000. V Spojenom kráľovstve sa predalo viac ako 192 000 kópií singlu.
Kaprijke

Kaprijke je belgická obec vo Flámskom regióne v provincii Východné Flámsko.
Obyvateľstvo.
Obec má približne 6 171 obyvateľov (2010). 
Časti obce.
Od 1. januára 1977 obec Kaprijke pozostáva z týchto častí (bývalých obcí):
Kluisbergen

Kluisbergen je belgická obec vo Flámskom regióne v provincii Východné Flámsko.
Obyvateľstvo.
Obec má približne 6 436 obyvateľov (2010). 
Časti obce.
Od 1. januára 1977 obec Kluisbergen pozostáva z týchto častí (bývalých obcí):
Sky

Sky alebo SKY môže byť:
Knesselare

Knesselare je belgická obec vo Flámskom regióne v provincii Východné Flámsko.
Obyvateľstvo.
Obec má približne 8 164 obyvateľov (2010). 
Časti obce.
Od 1. januára 1977 obec Knesselare pozostáva z týchto častí (bývalých obcí):
Batista

David Michael Bautista, Jr. (* 18. január 1969), známy pod prezývkou Batista, je americký profesionálny wrestler, kulturista a herec. Jeho otec pochádzal z Filipín a matka z Grécka. Najdlhšie obdobie svojej kariéry strávil vo WWE, kde získal mnoho titulov.
Big Show

Paul Donald Wight, Jr. (* 8. február 1972), známy pod prezývkou Big Show, je americký profesionálny wrestler a herec. Momentálne pôsobí v spoločnosti WWE v rosteri RAW. Je mnohonásobným šampiónom v kategórii jednotlivcov i tag tímov.